PELASTUKSEN SOFAR
Armoa ja rauhaa Jeshua Messiaan nimessä!
Armoa ja rauhaa Isä Jumalalta Vapahtajamme Jeshuan nimessä!
Elisheva, miten hieno päivä!
Täällä Tel Avivin keskustassa jatkamme liittojen tarkastelua.
Aloimme puhua liitoista.
Käsittelimme Abrahamin liittoa ja Mooseksen liittoa.
Emme oikeastaan vielä ole käsitelleet Uutta liittoa.
Annan ensin yleiskatsauksen -
Abrahamin ja Mooseksen liitoista ennen siirtymistä Uuteen liittoon.
Puhuimme upeasta ehdottomasta Abrahamin liitosta.
Israel ei sitä ansainnut, vaan kaikki riippui yksin Jumalasta.
Sen ainoa ehto oli lihan ympärileikkaus.
Vauva piti ympäri- leikata 8 päivän iässä.
Kun olin 8 päivää vanha, kukaan ei kysynyt, haluanko ympärileikkauksen.
Jumala päätti valita itselleen kansan -
ja sitoa se tiettyyn maahan.
Se ei mitenkään riippunut meistä, vaan yksin Jumalasta,
Kaikkivaltiaasta Abrahamin, Iisakin ja Jaakobin Jumalasta.
Abrahamin ehdoton liitto ja ympärileikkaus ovat esikuva -
luvatusta sydämen ympärileikkauksesta.
Jumala puhuu siitä 5. Moos. 30:ssa,
ja profeetat sanovat, että Israelin historiassa tulee päivä,
jolloin Jumala itse ympärileikkaa sydämemme -
ja tulee asumaan meihin.
Sitten siirryimme Mooseksen eli Siinain liittoon.
Sanoimme, että tämä on hyvin ehdollinen liitto.
Ehtoina oli peräti 613 käskyä ja kieltoa.
"Voi teitä, jos ette niitä noudata!
Heitän teidät ulos maasta ja kansat kurittavat teitä.
Israelin historiasta näemme, että Jumala tarkoittaa, mitä sanoo.
Traaginen historiamme on Siinain liiton otteessa.
Siinä liitossa Jumala sanoi: "Jos ette noudata sitä, teille käy huonosti".
Israel tiesi, miten piti uhrata, ja sillä oli rituaalit ja perinteet.
Sydän ei kuitenkaan ollut mukana.
Profeetat varoittivat Israelia, mutta Israel kuunteli vääriä profeettoja.
Se on inhimillistä.
Uskonnollinen toiminta on paljon helpompaa.
Ihmiset sanovat, mitä pitää tehdä.
On vaikeampaa kuunnella sydämellään Jumalaa ja totella Häntä.
Muutkin ovat sellaisia, ei vain Israel.
Entä kristityt nykyään?
Sama juttu. Vaarana on, että seurataan vain kirkollisia perinteitä,
kun Israelissa vastaavasti seurataan juutalaisia perinteitä.
On helpompaa noudattaa kristillisiä perinteitä,
kuin kuunnella Jumalaa joka hetki.
Ystävät, kehotan teitä täältä Israelista tarkkaamaan sydäntänne,
ettette joutuisi samaan ansaan.
Israel heitettiin ulos maasta.
Sinut saatetaan heittää ulos Jumalan valtakunnasta.
Israelin maa on esikuva Jumalan lupaamasta kuningaskunnasta.
Voit kuulua kirkkoon, mutta olla kuningaskunnan ulkopuolella.
Voit olla seurakunnan jäsen ilman yhteyttä Jumalaan.
Puhuimme Mooseksen ehdollisesta liitosta kaikkine sääntöineen.
Ensin Jumala sanoo: "Mitä tahansa tapahtuukin,
olette aina kansani ja tämä on maanne".
Seuraavassa liitossa Hän sanoo:
"Teille käy huonosti, ellette noudata tätä,
vaan teette sitä, mikä tuntuu hyvältä omasta mielestänne.
Teidät ajetaan ulos maasta." Jumala tarkoittaa, mitä sanoo. .
Sitten tulee Uusi liitto.
Kirkko on jotenkin ominut sen liiton,
ja saanut myös juutalaiset vakuuttumaan siitä.
"Tämä on meidän Jeshuamme ja meidän liittomme."
"Te juutalaiset käänsitte sille selkänne ja ristiinnaulitsitte Jeshuan."
Tästä minun pitääkin puhua.
Psalmi 118:23 puhuu selvästi tästä:
"Herralta tämä on tullut; se on ihmeellistä meidän silmissämme."
Se on Jumalan ihme.
Se on Jumalan armoa ihmiskunnan pelastamiseksi.
Sillä tavalla Jumala tarjoaa pelastusta ja anteeksisantoa.
"Herralta tämä on tullut; se on ihmeellistä meidän silmissämme.
Tämä on se päivä, jonka Herra on tehnyt;
riemuitkaamme ja iloitkaamme siitä."
Kristittyjen täytyisi tunnustaa, että se on Jumalan työtä.
Sen sijaan he ovat syyttäneet meitä.
"Se on meidän liittomme.
Te olette luopuneet Jumalasta."
He eivät ymmärrä, että Israel kovetettiin osittain,
pakanoiden tähden. Katsotaan Jer. 31:31.
"Katso, päivät tulevat, sanoo Herra, jolloin minä teen..."
...luterilaisten, baptistien ja katolilaisten kanssa uuden liiton...
Se kuulosta hassulta, mutta niinhän me sitä luemme.
Olen lukenut Raamattua 8-vuotiaasta asti.
Raamattuopetus on kovin kirkkokeskeistä,
ja siinä korostetaan, että Uusi liitto on pakanoita varten.
Kun Raamatussa lukee Israel, se tulkitaan kristilliseksi seurakunnaksi,
aivan kuin Jumala olisi muuttanut kaiken.
Käsittämätöntä!
Mistä tämä johtuu?
Tästä käsityksestä antisemitismi on versonut kirkon historiassa.
Meitä on syytetty Jeshuan ristiinnaulitsemisesta,
vaikka se oli Jumalan työtä.
Oli Jumalan armoa, että Israel kompastui Siionin loukkauskiveen.
Kuten Jeshualla oli Via Dolorosansa, samoin Israelilla oli omansa.
Meidän aikanamme Jumala haluaa tuoda nämä kaksi yhteen.
Se valmistaa näyttämön Herran päivää ja kuningaskuntaa varten.
Menemme tauolle.
Katsokaa, mitä Jumala tekee Trumpet of Salvationissa -
täällä luvatussa maassa.
JUUTALAISELLE ENSIN 2013 KESÄKAMPANJA
Israelin huoneen on vihdoin aika käsittää,
että pelastus on heidän keskellään.
Kiitos kansojen pyhille, jotka tulevat täyttämään tehtävänsä -
ja tuovat evankeliumin ensin juutalaisille.
...ja koko Israelille, sanokaamme "Aamen".
Hän tehköön rauhan meille ja koko Israelille.
Kertomus alkaa näin.
Meidät on valittu kaikista maailman kansoista,
mutta mitä varten?
Ei omaksi hyväksemme, vaan ollaksemme valona kansoille.
Meidät on valittu olemaan siunauksena maailman kansoille.
- Miksi puhut hölynpölyä?
- "Minun huoneeni on kutsuttava kaikkien kansojen rukoushuoneeksi."
Mutta mitä on tapahtunut?
Kuka antoi näille tämän valon ja rakkauden meitä kohtaan?
Tami Kiinasta, missä olet?
Kerro näille ihmisille,
mikä on se rakkaus sydämessäsi heitä kohtaan,
sekä Israelin Jumalaa ja Israelin maata kohtaan?
Kiitos teille... - Tulkaa lähemmäksi!
- Oletteko lähetyssaarnaajia? - Puhu vain!
- Saarnaatteko Jeshua Nasaretilaisesta? - Rauhoittukaa!
- Olette jo tuhonneet tämän kansakunnan, olkaa hiljaa!
- Kiitos siitä, että annoitte Tanachin... - Kristittyjä!
- Kiitos teille siitä, mitä olette maksaneet Tanachin säilyttämisestä!
- Onko siihen muka kirjoitettu jotain Jeshua Nasaretilaisesta?
- Lähetyssaarnaajia! He haluavat käännyttää meidät!
- Älkää häiritkö!
- Jeshua vaelsi tässä maassa.
Hän paransi sairaita, avasi sokeiden silmät ja herätti kuolleita.
Israelin profeetat puhuivat Jeshuasta selvästi ja yksiselitteisesti.
- Hän on hullu, älkää uskoko häntä!
- Nämä tyypit ovat heittäneet hiekkaa silmiinne sanoen:
"Kun vain antaudutte meidän laillemme, olette oikeita juutalaisia!"
- He haluavat tuhota juutalaisen kansan!
- Todellinen, raamatullinen juutalaisuus on Jeshua.
Jeshua on Vanhan testamentin suora jatkumo. - Hän olkoon kirottu!
- Israelin profeetat ovat luvanneet yksiselitteisesti...
- Älä huuda täällä! - Älä töni!
- Jutellaanpa vähän... - Ei! Hän haluaa tuhota juutalaisen kansan!
- Te olette tuhonneet tämän kansan! - Ei, vaan te!
- Te olette käyttäneet tätä kansaa hyväksenne! Te olette ryöstäneet sen!
Jumala maksoi synneistänne! - Mitkä synnit? Syntisiä olette te!
- Hän maksoi synneistämme, meidän täytyy katua ja palata Jumalan luo.
- Palatkaa Pyhän luo eikä kristinuskoon!
- Israelin Jumala armahti meidät ja lähetti Poikansa Jeshuan.
- Ei kristinuskoon, ei kristinuskoon!
- Hänet ristiinnaulittiin ja Jumala herätti hänet kuolleista.
Hän maksoi synneistänne. - Hänen nimensä olkoon kirottu!
- Antakaa hänen puhua, mitä te huudatte!
- Hänen nimensä on Jeshua, ei Jeshu eikä Jeesus.
Israelin profeetat profetoivat Hänestä tarkasti.
Voimme valita joko profeetat tai rabbiinisen lain.
Meidän täytyy tosissamme ja pelottomasti tutkiskella sielujamme.
Jos haluamme täyttää kohtalomme valittuna kansana,
meidän täytyy erottaa raama- tullinen ja rabbiininen juutalaisuus.
Isä, vedä hänen sydäntään puoleesi, Jeshuan nimessä.
Toivottavasti tämä rohkaisi teitä. Tämä on vain pisara valtameressä.
Jumala suunnitteli tämän mission -
juuri tähän aikaan Israelin ja seurakunnan historiassa.
Tämä on ihmeellistä aikaa.
Jumala antaa seurakunnan keskellä olevan jäännöksen sydämeen -
rakkauden juutalaisia kohtaan 2000 vuoden vihan jälkeen.
Trumpet of Salvation panee liikekannalle nämä uskovat,
jotka uhraavat aikaansa ja energiaansa tullakseen tänne,
jotta Israel kuulisi Jeshuasta juutalaisesta näkökulmasta.
Se on Trumpet of Salvationin ydinajatus.
Olemme tehneet sitä yli 30 vuotta, maksoi mitä maksoi.
Vastustusta ja vaikeuksia on ollut paljon,
mutta Israelin täytyy kuulla Jeshuasta.
Emme olisi pystyneet siihen ilman kansojen uskovia.
En olisi voinut juosta omaa juoksuani ja toimia tehokkaasti näin kauan -
ilman kansojen pyhien kumppanuutta, tukea, rakkautta -
ja sydämen ja hengen yhteyttä. Kiitos Jumalalle!
Israelin kaduilla olen tajunnut,
että israelilaisten on helpompaa puhua ei-juutalaisille.
He tietävät jo, että he uskovat Jeesukseen.
Mutta kun sinä puhut... "Ei täällä saa puhua Jeesuksesta."
"Hänhän on vihollisemme. Me uskomme Moosekseen."
Minun kanssani he silti puhuvat uskostani helposti.
Täytyy osata puhua niin, että he tajuavat:
"Hänhän on meidän oma Messiaamme!"
Teidän täytyy oppia, miten puhua israelilaisille.
Opetamme puhumaan israelilaisille.
Nyt on aika juutalaisen ja pakanoiden yhdistyä yhdeksi uudeksi ihmiseksi.
Trumpet of Salvationissa on kyse siitä,
että juutalaiset ja ei-juutalaiset tekevät yhdessä kaikkensa,
että Israel tajuaisi raamatullisen totuuden -
rabbiinisen juutalaisuuden sijaan. Mikä taistelu se onkaan!
Askel askeleelta.
Mainitsit tärkeän seikan, että siinä on kyse totuudesta.
Eilen eräs saksalaisvierailija kysyi,
voimmeko me saksalaiset todellakin todistaa israelilaisille.
Sydämeni särkyi. Tulen itse samanlaisesta taustasta.
Hän rakastaa juutalaisia, ja hänellä on paljon ystäviä Israelissa.
Hän ei kuitenkaan uskalla kertoa evankeliumia,
vaikka se on ainoa totuus ja tie Jumalan luo.
Saatana lamauttaa meidät menneisyydellämme.
Holokaustia ei tietenkään saa unohtaa,
mutta velvollisuutemme on kertoa totuus Hänen kansalleen.
Rohkaisen teitä, erityisesti saksalaisia, koska itse olen Saksasta.
Emme voi salata totuutta siksi, että esi-isämme tekivät hirveitä asioita.
Täytyy jatkaa eteenpäin kohti parempaa tulevaisuutta.
On ilo nähdä, kun nuoret tulevat tänne täynnä syyllisyyttä ja tuomiota,
mutta lähtevät täältä kuin kotkat.
He ovat vapautuneet julistettuaan kaduilla ja armeijan tukikohdissa.
He ovat nähneet, että juutalaiset antavat heille anteeksi,
paljon syvemmin kuin he itse antavat anteeksi itselleen.
He palaavat vapaina.
Tulkaa mukaan tähän upeaan työhön!
Jatketaan liitoista.
Jer. 31:31: "Katso, päivät tulevat, sanoo Herra, jolloin minä teen..."
...luterilaisten, baptistien ja katolilaisten kanssa uuden liiton?
"...Israelin heimon ja Juudan heimon kanssa uuden liiton;
en sellaista liittoa kuin se, jonka minä tein heidän isäinsä kanssa silloin,
kun minä tartuin heidän käteensä ja vein heidät pois Egyptin maasta,
ja jonka liittoni he ovat rikkoneet,
vaikka minä olin ottanut heidät omikseni, sanoo Herra.
Vaan tämä on se liitto, jonka minä teen Israelin heimon kanssa -
niiden päivien tultua, sanoo Herra:
Minä panen lakini heidän sisimpäänsä ja kirjoitan sen heidän sydämiinsä;
ja niin minä olen heidän Jumalansa, ja he ovat minun kansani.
...annan anteeksi heidän rikoksensa enkä enää muista heidän syntejänsä."
Mikä lupaus! Tämä on Uuden liiton ydin.
"Israelin historiassa tulee päivä, jolloin puhdistan sinut,
otan pois kivisydämesi ja tulen asumaan sinuun.
Teen sinusta elävän temppelin itselleni, Kaikkivaltiaalle Jumalalle.
Abrahamin liitto oli ehdoton liitto.
Siinain liitto oli ehdollinen liitto.
Uusi liitto oli taas ehdoton, mutta siinä luvattiin Pyhä Henki,
joka tuomitsee meidät.
Siunatkoon Jumala teitä, missä olettekin!
Jumalamme on liiton Jumala.
Lopuksi luen Psalmista 89 Jumalan uskollisuudesta.
"...jos he minun säädökseni rikkovat eivätkä noudata minun käskyjäni,
niin minä rankaisen vitsalla heidän rikoksensa -
ja heidän pahat tekonsa vitsauksilla;
mutta armoani en minä ota häneltä pois enkä vilpistele uskollisuudestani."
Uskollisuudesta ketä kohtaan? Israelia.
"En minä liittoani riko..." - liittoa Israelin kanssa -
"...enkä muuta sitä, mikä on minun huuliltani lähtenyt."
Millainen Jumala! Hän pitää liittonsa ikuisesti.
Hän teki niin kuin sanoi: rankaisi vitsalla.
Israelin historiasta näemme Jumalan vitsan kerta toisensa jälkeen -
uppiniskaisuutemme takia.
Jumala kuitenkin sanoi, ettei Hän koskaan riko liittoaan Israelin kanssa.
Kunpa kristityt eivät antaisi sijaa korvausteologialle!
Mikä häpeä, kun Raamattua lukevat kristityt uskovat korvausteologiaan.
Sietämätöntä! Uskomatonta!
Se on kuin sylkisi kaivoon, josta ottaa juomavetensä!
Miten kukaan kristitty voi uskoa sellaiseen?
Se on uskomatonta, eikä siinä ole järkeä.
Pyhä ja täydellinen Jumala tekee ikuisen liiton,
ja sitten yhtäkkiä Hän muka sanookin:
"Ei sittenkään, rikon tämän liiton ja käännyn kristittyjen puoleen."
Ehkä mekään emme ole tarpeeksi hyviä, ja Hän löytää taas muita...
Jos Hän rikkoo liiton Israelin kanssa,
mistä tiedät, että Hän pitää liittonsa sinun kanssasi?
Jatkamme liitoista, Abrahamista, Mooseksesta, Daavidista...
Meillä on paljon kerrottavaa, mutta nyt: Jumalan siunausta!
Kiitos ystävyydestä, rakkaudesta ja tuesta! Kiitos Jumalalle teistä!
Emme voisi toimia näin tehokkaasti ilman teitä.
Siunausta täältä Tel Avivista, Israelista!
- Näkemiin! - Nähdään ensi kerralla! Shalom!
Olemme olleet täällä Israelissa -
yli 30 vuotta -
kaduilla -
tuomassa ilosanomaa Jeesuksesta -
hinnasta välittämättä.
Lähetyssaarnaajia! Häipykää!
Ettekö häpeä!
Jos tulette takaisin, niin lyömme niin että veri virtaa!
Rukouksenne ja tukenne -
auttavat meitä viemään pelastuksen sanomaa -
Hänen rakkaalle kansalleen.
Te teette tämän mahdolliseksi.
Tulkaa mukaan Trumpet of Salvationin perheeseen!
Soita ruudussa näkyvään numeroon.
Suomennos: Hannele Tainio